
LIETUVOS RESPUBLIKOS
Nacionalinio saugumo PAGRINDŲ ĮSTATYMO NR. VIII-49 PRIEDĖLIO 7, 12, 19 SKYRIŲ PAKEITIMO ir įstatymo PRIEDĖLIO papildymo 221 SKYRIUmi 
ĮSTATYMAS
[bookmark: dok_tipas]
2019 m.                 d. Nr.
Vilnius

1 straipsnis. Įstatymo priedėlio 7 skyriaus pakeitimas
Pakeisti Įstatymo priedėlio 7 skyriaus antrojo skirsnio trečiąją pastraipą ir ją išdėstyti taip:
,,Valstybės ginkluotąsias pajėgas taikos metu sudaro visos kariuomenės rūšys ir jos aktyvusis rezervas. Įvedus karo padėtį ar ginkluotos gynybos nuo agresijos (karo) metu ginkluotosioms pajėgoms taip pat priskiriama: Valstybės sienos apsaugos tarnyba prie Vidaus reikalų ministerijos (toliau – Valstybės sienos apsaugos tarnyba), Vadovybės apsaugos departamentas prie Vidaus reikalų ministerijos (toliau – Vadovybės apsaugos departamentas) Lietuvos Respublikos vadovybės apsaugos tarnyba, Viešojo saugumo tarnyba prie Vidaus reikalų ministerijos (toliau – Viešojo saugumo tarnyba), koviniai Lietuvos šaulių sąjungos būriai ir kiti koviniai piliečių bei jų organizacijų ginkluoto pasipriešinimo (partizanų) būriai, pavaldūs ginkluotųjų pajėgų vadovybei.“

2 straipsnis. Įstatymo priedėlio 12 skyriaus pakeitimas
Pakeisti Įstatymo priedėlio 12 skyriaus antrąją pastraipą ir ją išdėstyti taip:
,, VYKDOMOSIOS IR KITOS INSTITUCIJOS:
– Valstybės gynimo taryba; 
– Užsienio reikalų ministerija;
– Krašto apsaugos ministerija ir kitos krašto apsaugos ministrui pavaldžios krašto apsaugos sistemos institucijos;
– kariuomenė; 
– Vidaus reikalų ministerija, policija, Valstybinė sienos apsaugos tarnyba ir kitos ministerijos valdymo sričiai priklausančios viešąjį saugumą užtikrinančios įstaigos;
– Valstybės saugumo departamentas;
– Specialiųjų tyrimų tarnyba;
– Vadovybės apsaugos tarnyba;
– kitos ministerijos ir valstybės bei savivaldybių institucijos pagal savo kompetenciją.“

3 straipsnis. Įstatymo priedėlio 19 skyriaus pakeitimas
Pakeisti Įstatymo priedėlio 19 skyrių ir jį išdėstyti taip:
,,19 SKYRIUS
VIDAUS REIKALŲ MINISTERIJA, POLICIJA IR KITOS MINISTERIJOS VALDYMO SRIČIAI PRIKLAUSANČIOS VIEŠĄJĮ SAUGUMĄ UŽTIKRINANČIOS ĮSTAIGOS
 
[bookmark: part_c5d6e934d75043c9a7393af80af747d3]Vidaus reikalų ministerija pagal savo kompetenciją vadovauja viešojo saugumo užtikrinimo valstybės politikos įgyvendinimui ir jį kontroliuoja.
[bookmark: part_40781e07cdb540d5a83ecc53d745b42c]Pagrindinė policijos, kaip nacionalinio saugumo sistemos sudedamosios dalies, paskirtis – užtikrinti asmens ir visuomenės saugumą, žmogaus teises ir laisves, palaikyti viešąją tvarką, kovoti su nusikalstamomis veikomis. Policijos funkcijas nustato įstatymas. 
[bookmark: part_1654a5e87a1f4d45a988efdb6feec223]Vidaus reikalų ministerijos vidaus tarnybos daliniai reorganizuojami į Vidaus reikalų ministerijai pavaldžią Viešojo saugumo tarnybą. Viešojo saugumo tarnybos veiklos pagrindus nustato įstatymas.
[bookmark: part_7bd29142909b4ff7b76190a90ba70cb9]Valstybės finansų sistemos apsaugą nuo nusikalstamo poveikio užtikrina Finansinių nusikaltimų tyrimo tarnyba. Šios tarnybos teisinį statusą ir veiklos pagrindus reglamentuoja įstatymas.
[bookmark: part_55f7c3375573478e82a4234ab0b88455]Lietuvos Respublikos vadovybės ir oficialių svečių apsaugą nuo teroro aktų, smurto ir kitokio kėsinimosi bei su šio uždavinio įgyvendinimu susijusių saugomų objektų apsaugą užtikrina Vadovybės apsaugos departamentas. Jo veiklos pagrindus bei saugomų asmenų statusą nustato įstatymas.
[bookmark: part_9a93babb692a4760b1167a388f706a3f]Valstybės sienos apsaugos tarnybos paskirtis – įgyvendinti valstybės sienos sausumoje, jūroje, Kuršių mariose ir pasienio vidaus vandenyse apsaugą ir valstybės sienos kirtimo kontrolę, užkardyti ir reguliuoti pasienio incidentus. Pagal kariuomenės vado nustatytus reikalavimus šios tarnybos daliniai rengiami ginkluotos gynybos veiksmams valstybės gynybos (karo) atveju.
[bookmark: part_7aa042a449ee4d96a5edb4cbdb335e58]Valstybės sienos apsaugos tarnyba, Vadovybės apsaugos departamentas, Viešojo saugumo tarnyba karo padėties ir valstybės gynybos (karo) metu priskiriamos ginkluotosioms pajėgoms.
[bookmark: part_df573767f68b4b5db4ea0c2128f3887c]Speciali valstybės įstaiga, priklausanti Vidaus reikalų ministerijos valdymo sričiai, organizuoja ir koordinuoja civilinę saugą, priešgaisrinę apsaugą ir gelbėjimo darbus.
[bookmark: part_883f3d9d8cf44e68a1cdfa6e7eddfdf3]Policija, Valstybės sienos apsaugos tarnyba ir kitos Vidaus reikalų ministerijos valdymo sričiai priklausančios viešąjį saugumą užtikrinančios įstaigos formuojamos statutinės valstybės tarnybos pagrindais.“

4 straipsnis. Įstatymo priedėlio papildymas 221 skyriumi
Papildyti Įstatymo priedėlį 221 skyriumi:
,,221 SKYRIUS
VADOVYBĖS APSAUGOS TARNYBA

[bookmark: _GoBack]Vadovybės apsaugos tarnyba užtikrina saugomų asmenų ir saugomų objektų saugumą, vykdo teroro aktų ir smurtinių išpuolių prieš saugomus asmenis ir saugomus objektus prevenciją. Jos veiklos pagrindus bei saugomų asmenų statusą nustato įstatymas.
Vadovybės apsaugos tarnyba karo padėties ir valstybės gynybos (karo) metu priskiriama ginkluotosioms pajėgoms.“

5 straipsnis. Įstatymo įsigaliojimas
Šis įstatymas įsigalioja 2020 m. liepos 1 d.
 

	Skelbiu šį Lietuvos Respublikos Seimo priimtą įstatymą.

